دستونک
میر نواب میر
دو تیر اِش جَتگ ٹپ یکّے
منّءِ  نَہ  منّءِ  گپ یکّے
تیرانی کِرِینزّگءَ رَند
بِہ تَچ یکّے بِہ ٹَپ یکّ
من پہ وتن، آ پہ گُلؔءَ
بیمّار اِنت ءُ مئے تَپ یکّے
گوَرجیگءِ دُویں دستاں
بِہ گِر  یکّے  بِہ ژَپ یکّے
تیراں ھر دویں ژند کتگ اَنت
تَل تَل اِنت ءُ کپ کپ یکّے
ھمؔا بَہا بِہ کنت چِراگ آں
مئے تہاریں کہ شپ یکّے
پِر اَنت جندۓ دُمبُلءَ تئ
چہ ھمایاں بِہ گُوَپ یکّے
تِچک نہ بیت داں آزمانءَ
چہ ہِشتاں بِہ کَن چَپ یکّے
کُچِکّاں چانگ اِت ءُ تُرسینت
بیت اَنچو دَپ ماں دَپ یکّے
بدل بنت رَنگ ءُ بُوم دریاءِ
بِہ بیت بلکیں سَدَپ یکّے
رِستگیں درد نوؔاب جاڑاں
سَمار  یکّے  بِہ ٹَپ یکّے